แบงก์กรุงศรีจับตลาดสื่อออกบัตรเดบิตให้นักข่าว
ธนาคารกรุงศรีอยุธยา ทำตลาดรายย่อยจับกลุ่มนักข่าว
15 เม.ย. 2556

ธนาคารกรุงศรีอยุธยา ทำตลาดรายย่อยจับกลุ่มนักข่าว
แหล่งข่าวจากธนาคารกรุงศรีอยุธยา เปิดเผยว่า ธนาคารได้ลงนามในข้อตกลงให้บริการทางการเงินกับสมาคมวิชาชีพผู้สื่อข่าวแห่งประเทศไทย โดยเริ่มต้นจะให้บริการด้านบัตรเดบิตก่อน 
ทั้งนี้ ทางสมาคมฯ ได้เสนอขอสินเชื่อบุคคล วงเงิน 5 หมื่นบาท ให้แก่ผู้สื่อข่าวที่เป็นสมาชิกของสมาคมฯ ด้วย ซึ่งทางธนาคารก็ไม่ขัดข้อง แต่ต้องให้เป็นไปตามข้อตกลงของธนาคาร
“ระเบียบของธนาคาร คือ เมื่อมีการขอใช้สินเชื่อ ก็จะต้องตรวจสอบสินเชื่อตามกระบวนการ ผู้กู้มีรายชื่อติดบัญชีดำของเครดิตบูโรหรือไม่ อีกทั้งมีงานและความสามารถในการชำระหนี้อย่างไร หากไม่มีคุณสมบัติเพียงพอ ธนาคารก็อาจปฏิเสธการปล่อยกู้ได้” แหล่งข่าวเปิดเผย
อย่างไรก็ดี แหล่งข่าวระบุว่า แม้จะเป็นสื่อสารมวลชน ธนาคารก็จะต้องปฏิบัติตามระเบียบการบริหารความเสี่ยงในการปล่อยกู้ของธนาคารแห่งประเทศไทย (ธปท.) ด้วย
นายฟิลิป แทน กรรมการผู้จัดการใหญ่ ธนาคารกรุงศรีอยุธยา กล่าวว่า ธนาคารตั้งเป้าการขยายตัวสินเชื่อส่วนบุคคลในปีนี้ที่ประมาณ 16.5% หรือคิดเป็น 3 เท่าของผลิตภัณฑ์มวลรวมในประเทศ (จีดีพี) ที่คาดว่าจะขยายตัว 5.5% โดยจะหาช่องทางการขยายธุรกิจแบบมีความรับผิดชอบ ซึ่งการไม่ออกผลิตภัณฑ์สินเชื่อที่กระตุ้นการใช้จ่ายจนเกินตัวตามที่ ธปท.แสดงความเป็นห่วงเอาไว้